section_heading: Životopis
paragraph_text: Poslije odlaska s Akademije likovnih umjetnosti u Zagrebu poslije samo dva semestra, svoju karijeru započinje u humorističkom časopisu Kerempuh. 1946. godine uredništvu časopisa prodaje prvi strip, te malo poslije toga i sam postaje član uredništva. U suradnji s Walterom Neugebauerom i Bordom, 1950-te objavljuje prvi animirani film na području Jugoslavije pod nazivom Veliki miting. Svoje remek-djelo, crtani film Revija na dvorištu, objavljuje 1952. godine. Pored animacija, Delač ne gubi svoju ljubav prema stripovima, te 1950. godine objavljuje svoj strip Vuna Kićo - orasi Mićo. Važno je također napomenuti njegovu suradnju s vodećim hrvatskim dnevnim novinama i tjednicima kao što su Vjesnik, Večernji list i naravno Kerempuhom.<ref> http://lambiek.net/artists/d/delac-vladimir.htm <ref> http://www.stripforum.hr/leksikon/autori/delac-vladimir/